ফারজানা ছবি
ফারজানা ছবি একজন বাংলাদেশী অভিনেত্রী। ১৯৯৮ সালে আবদুল্লাহ আল মামুনের চিঠি টিভি নাটকে অভিনয়ের মধ্য দিয়ে তার টেলিভিশনে অভিষেক ঘটে। সীমানা পেরিয়ে (২০১৩) টিভি নাটকে অভিনয়ের জন্য তিনি শ্রেষ্ঠ টিভি অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন। তিনি মূলত টেলিভিশনে অভিনয়ের জন্য সুপরিচিত হলেও চলচ্চিত্রেও অভিনয় করে থাকেন। তার অভিনীত প্রথম চলচ্চিত্র জয় নগরের জমিদার। এছাড়া তিনি ওটিটি প্ল্যাটফর্মে চরকির টান (২০২২) ও নিঃশ্বাস (২০২২) এবং বিঞ্জের ফ্রাইডে (২০২৩) ওয়েব চলচ্চিত্রে অভিনয় করেন।